તીથવા (તા. વાંકાનેર)

તીથવા (તા. વાંકાનેર) ભારત દેશના પશ્ચિમ ભાગમાં આવેલા  ગુજરાત રાજ્યના સૌરાષ્ટ્ર વિસ્તારમાં આવેલા મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા વાંકાનેર તાલુકામાં આવેલું એક  ગામ છે. તીથવા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં લાલશાહ પીરની દરગાહ, ગેબનશાહ પીરની દરગાહ તથા જડેશ્વર મહાદેવનુ મંદીર આવેલુ છે. ગામમાં ચાર સરકારી શાળાઓ આવેલી છે. ગામમાં પવનચક્કીઓ દ્વારા વીજ ઉત્પાદન થાય છે.


શ્રેણી:વાંકાનેર તાલુકો
શ્રેણી:સૌરાષ્ટ્ર